Document ID: 32007R1544

Title and Content:
ΚΑΝΟΝΙΣΜΌΣ (ΕΚ) αριθ. 1544/2007 ΤΗΣ ΕΠΙΤΡΟΠΉΣ της 20ής Δεκεμβρίου 2007 σχετικά με την τροποποίηση του κανονισμού (ΕΚ) αριθ. 2707/2000 για τις λεπτομέρειες εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τη χορήγηση κοινοτικής ενίσχυσης για τη διάθεση γάλακτος και ορισμένων γαλακτοκομικών προϊόντων στους μαθητές των σχολικών ιδρυμάτων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 15, Εκτιμώντας τα ακόλουθα: (1) Το άρθρο 14 παράγραφος 3 του κανονισμού (ΕΚ) αριθ. 1255/1999 όπως τροποποιήθηκε με τον κανονισμό (ΕΚ) αριθ. 1152/2007 του Συμβουλίου, της 26ης Σεπτεμβρίου 2007, καθορίζει το επίπεδο της ενίσχυσης για τη διάθεση γάλακτος στους μαθητές σχολικών ιδρυμάτων, ανεξάρτητα από το περιεχόμενό του σε λιπαρά και προβλέπει την προσαρμογή του επιπέδου της ενίσχυσης για άλλα επιλέξιμα προϊόντα. (2) Ο κανονισμός (ΕΚ) αριθ. 2707/2000 της Επιτροπής (2) πρέπει, κατά συνέπεια, να τροποποιηθεί ανάλογα. (3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 2707/2000 τροποποιείται ως εξής: 1. Το άρθρο 3 αντικαθίσταται από το ακόλουθο κείμενο: «Άρθρο 3 1. Τα κράτη μέλη μπορούν να καταβάλλουν την ενίσχυση για τα επιλέξιμα προϊόντα, ο κατάλογος των οποίων παρατίθεται στο παράρτημα Ι. 2. Στα γαλλικά υπερπόντια εδάφη, το σοκολατούχο ή αρωματισμένο γάλα μπορεί να είναι ανασυσταμένο γάλα. 3. Τα κράτη μέλη επιτρέπουν την προσθήκη 5 mg φθορίου ανά kg κατ’ ανώτατο όριο στα προϊόντα της κατηγορίας Ι. 4. Ενίσχυση χορηγείται μόνο στα προϊόντα που περιλαμβάνονται στο παράρτημα Ι του παρόντος κανονισμού εφόσον τα προϊόντα πληρούν τις απαιτήσεις του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου (3) και του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (4), και ειδικότερα τις απαιτήσεις που αφορούν την επεξεργασία σε εγκεκριμένες εγκαταστάσεις και το σήμα καταλληλότητας που ορίζονται στο παράρτημα ΙΙ τμήμα Ι του κανονισμού (ΕΚ) αριθ. 853/2004. 2. Το άρθρο 4 παράγραφος 1 αντικαθίσταται από το ακόλουθο κείμενο: «1. Τα ποσά της ενίσχυσης καθορίζονται στο παράρτημα ΙΙ.» 3. Το άρθρο 5 παράγραφος 2 αντικαθίσταται από το ακόλουθο κείμενο: «2. Σε ό,τι αφορά τα προϊόντα των κατηγοριών ΙΙ έως VI που απαριθμούνται στο παράρτημα Ι, ο υπολογισμός γίνεται με βάση τις ακόλουθες ισοδυναμίες: α) κατηγορία II: 100 kg = 300 kg γάλακτος· β) κατηγορία III: 100 kg = 765 kg γάλακτος· γ) κατηγορία IV: 100 kg = 850 kg γάλακτος· δ) κατηγορία V: 100 kg = 935 kg γάλακτος· ε) κατηγορία VI: 100 kg = 750 kg γάλακτος.» 4. Τα παραρτήματα I και II αντικαθίστανται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιανουαρίου 2008. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Δεκεμβρίου 2007.

Classification Labels:
305
304

Label Descriptions:
{"305": "Εκπαιδευτικά Ιδρύματα", "304": "ΕΚΠΑΙΔΕΥΣΗ"}

EuroVoc IDs (Original): 2763
712
2460
873

EuroVoc IDs (Expanded): 2763
712
2460
873

Dataset Source: meu

Split: train